CELEX: 32015R0768
Language: fi
Date: 2015-05-11 00:00:00
Title: Neuvoston asetus (EU) 2015/768, annettu 11 päivänä toukokuuta 2015, tietojenvaihtoa, avunantoa ja koulutusta koskevan toimintaohjelman perustamisesta euron suojaamiseksi rahanväärennykseltä (Perikles 2020 -ohjelma) annetun Euroopan parlamentin ja neuvoston asetuksen (EU) N:o 331/2014 soveltamisen ulottamisesta muihin kuin osallistuviin jäsenvaltioihin

14.5.2015   
            
            
               FI
            
            
               Euroopan unionin virallinen lehti
            
            
               L 121/1
            
         NEUVOSTON ASETUS (EU) 2015/768,
   annettu 11 päivänä toukokuuta 2015,
   tietojenvaihtoa, avunantoa ja koulutusta koskevan toimintaohjelman perustamisesta euron suojaamiseksi rahanväärennykseltä (Perikles 2020 -ohjelma) annetun Euroopan parlamentin ja neuvoston asetuksen (EU) N:o 331/2014 soveltamisen ulottamisesta muihin kuin osallistuviin jäsenvaltioihin
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 352 artiklan,
   ottaa huomioon Euroopan komission ehdotuksen,
   sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
   ottaa huomioon Euroopan parlamentin hyväksynnän,
   noudattaa erityistä lainsäätämisjärjestystä,
   sekä katsoo seuraavaa:
   
               (1)
            
            
               Euroopan parlamentin ja neuvoston asetuksessa (EU) N:o 331/2014 (1), jolla perustetaan Perikles 2020 -ohjelma ja korvataan neuvoston päätöksellä 2001/923/EY (2) perustettu Perikles-ohjelma, säädetään, että sitä sovelletaan jäsenvaltioissa perussopimusten mukaisesti. Euroopan unionin toiminnasta tehdyn sopimuksen 139 artiklassa määrätään, että sopimuksen 133 artiklassa tarkoitettuja toimenpiteitä, jotka liittyvät euron käyttöön, ei sovelleta jäsenvaltioihin, joita koskee poikkeus.
            
         
               (2)
            
            
               Koska Perikles 2020-ohjelman nojalla toteutettavien tietojenvaihdon, henkilövaihdon sekä avunantoa ja koulutusta koskevien toimenpiteiden olisi kuitenkin oltava yhdenmukaisia koko unionissa, olisi toteutettava tarvittavat toimenpiteet samantasoisen suojan varmistamiseksi eurolle myös niissä jäsenvaltioissa, joita koskee poikkeus.
            
         
               (3)
            
            
               Asetuksen (EU) N:o 331/2014 soveltaminen olisi näin ollen ulotettava myös muihin kuin neuvoston asetuksessa (EY) N:o 974/98 (3) määriteltyihin osallistuviin jäsenvaltioihin.
            
         
               (4)
            
            
               On aiheellista varmistaa sujuva ja keskeytymätön siirtymä Perikles-ohjelman ja Perikles 2020 -ohjelman välillä ja on aiheellista sovittaa tämän asetuksen kesto vastaamaan neuvoston asetusta (EU, Euratom) N:o 1311/2013 (4). Sen vuoksi tätä asetusta olisi sovellettava 1 päivästä tammikuuta 2014,
            
         ON HYVÄKSYNYT TÄMÄN ASETUKSEN:
   1 artikla
   1.   Ulotetaan asetuksen (EU) N:o 331/2014 soveltaminen myös muihin kuin neuvoston asetuksen (EY) N:o 974/98 1 artiklan a alakohdassa määriteltyihin osallistuviin jäsenvaltioihin.
   2.   Tämän artiklan 1 kohdassa tarkoitettujen jäsenvaltioiden toimivaltaiset viranomaiset katsotaan elimiksi, joille voidaan myöntää asetuksen (EU) N:o 331/2014 5 artiklan mukaista rahoitusta.
   2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   Sitä sovelletaan 1 päivästä tammikuuta 2014.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä toukokuuta 2015.
      
         
            Neuvoston puolesta
         
         
            Puheenjohtaja
         
         J. DŪKLAVS
      
   
   
      (1)  Euroopan parlamentin ja neuvoston asetus (EU) N:o 331/2014, annettu 11 päivänä maaliskuuta 2014, tietojenvaihtoa, avunantoa ja koulutusta koskevan toimintaohjelman perustamisesta euron suojaamiseksi rahanväärennykseltä (Perikles 2020 -ohjelma) ja neuvoston päätösten 2001/923/EY, 2001/924/EY, 2006/75/EY, 2006/76/EY, 2006/849/EY ja 2006/850/EC kumoamisesta (EUVL L 103, 5.4.2014, s. 1).
   
      (2)  Neuvoston päätös 2001/923/EY, tehty 17 päivänä joulukuuta 2001, tietojenvaihtoa, avunantoa ja koulutusta koskevan toimintaohjelman perustamisesta euron suojaamiseksi rahanväärennykseltä (Perikles-ohjelma) (EYVL L 339, 21.12.2001, s. 50).
   
      (3)  Neuvoston asetus (EY) N:o 974/98, annettu 3 päivänä toukokuuta 1998, euron käyttöönotosta (EYVL L 139, 11.5.1998, s. 1).
   
      (4)  Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).